S-Bahn

S-Bahn er i tyskspråklige land en betegnelse på lokaltog med fast takt og hyppige avganger.

Begrepet oppsto i Berlin mellom 1928 og 1930, etter alt å dømme som betegnelse på den nye «Stadtschnellbahn» («byhurtigbane») som hadde blitt tatt i bruk der. Slike jernbanesystemer driftes for det meste rundt storbyene, f.eks.
 S-Bahn Berlin
 S-Bahn Hamburg
 S-Bahn München

Enkelte går mellom nærliggende byer, f.eks.:
 S-Bahn Rhein-Main (Frankfurt am Main / Mainz / Wiesbaden)
 S-Bahn Rhein-Ruhr (Köln, Düsseldorf, Neuss m.fl.)

I Østerrike ble den første S-Bahn tatt i bruk 1959 i Wien, i Sveits 1990 i Zürich og i Belgia 2015 i Brussel.

I Norge har Vys lokalstrekning (Spikkestad-)Asker-Lillestrøm (L1) et kjøremønster som omtrent tilsvarer S-Bahn. S-Bahn München har f.eks. avganger hvert 20. minutt, med timinuttersavganger i rushtidene; L1 kjøres hvert kvarter (andre lokaltog rundt Oslo har færre avganger). S-bahn-lignende lokaltogruter har forskjellige betegnelser på ulike språk, som Pendeltåg i Sverige, S-tog i Danmark eller Cercanías i Spania.

S-Bahn og tilsvarende skiller seg som regel fra tunnelbane (T-bane, metro, tysk U-Bahn):
De går på ordinære jernbanespor, noen steder i selskap med andre tog. På strekninger med mye trafikk blir egne spor priorisert for å sikre fast takt.
De går lengre ut i forstedene, er raskere, med større avstand mellom stasjonene (typisk 1-3 km).

På tysk brukes gjerne Schnellbahn (hurtigbane) som fellesbetegnelse på S-Bahn og U-Bahn. De må ikke forveksles med Schnellzug (hurtigtog), en betegnelse som nå brukes bare i Østerrike – eller Schnellfahrstrecke (høyhastighetsbane).

I Sveits brukes brukes Réseau Express Régional som fransk betegnelse på S-Bahn i offisielle tospråklige publikasjoner, se RER.

S-banesystemer i Tyskland
 By Navn Offisielt nettsted Ruter Stasjoner Samlet lengde (km) Passasjerer/dag Berlin S-Bahn Berlin S-Bahn Berlin GmbH 16 166 335,2 1 500 000 Bremen Regio-S-Bahn Bremen/Niedersachsen NordWestBahn 4 56 270 Dresden S-Bahn Dresden DB Regio  4 46 166 36 000 Frankfurt/Mainz/Wiesbaden S-Bahn Rhein-Main DB Regio  9 108 303 400 000 Freiburg Breisgau-S-Bahn DB Regio Breisgau Ost-West 6  190  Hamburg S-Bahn Hamburg S-Bahn Hamburg GmbH  Hamburger Verkehrsverbund 6 68 144 605 000 Hannover S-Bahn Hannover DB Regio  9 74 385 Köln S-Bahn Köln S-Bahn Köln  5 65 239 Leipzig/Halle S-Bahn Mitteldeutschland DB Regio S-Bahn Mitteldeutschland  10 104 839 90 000 Magdeburg S-Bahn Mittelelbe DB Regio  1 22 130 Mannheim/Heidelberg/Karlsruhe S-Bahn Rhein-Neckar DB Regio  9 77 437 München München S-Bahn DB Regio MVV 8 148 444 800 000 Nürnberg Nürnberg S-Bahn DB Regio  6 78 320 40,000 Ruhr-området/Düsseldorf Rhein-Ruhr S-Bahn Abellio DB Regio Regio-Bahn 11 124 475 356 000Press note Deutsche Bahn, 28. January 2011Facts and figures  S-Bahn Köln Rostock Rostock S-Bahn DB Regio  3 24 91 Stuttgart Stuttgart S-Bahn Stuttgart S-Bahn 7 75 215 340 000 Ulm Regio S-Bahn Donau-Iller Regio-S-Bahn Donau-Iller e.V. 7 55 242 

 Se også 
 S-tog (Danmark)
 RER (Frankrike)
 Crossrail (England)

 Referanser 

Kategori:Tyske ord og uttrykk
Kategori:Jernbane i Tyskland
Kategori:Jernbane i Østerrike
Kategori:Jernbane i Sveits
Kategori:Jernbane i Belgia